Pályázati felhívás 3 éves doktori (Ph.D.) képzésre	

	

A Szegedi Tudományegyetem felvételt hirdet a 2014-2015-ös tanévre a Magyar Felsőoktatási Akkreditációs Bizottság határozataival jóváhagyott Doktori Iskoláiban, a doktori (Ph.D.) tudományos fokozat megszerzésére felkészítő 3 éves posztgraduális képzésre.	
	
A 36 hónapos képzés kötelező és szabadon választható kurzusokból és tudományos kutatómunkából áll. A sikeres felvételi vizsgát tett (a nemzeti felsőoktatásról szóló 2011. évi CCIV. törvény 39 §. (1) bekezdésében szereplő) pályázók — az EMMI által biztosítandó kereten belül — kormányrendeletben meghatározott összegű ösztöndíjban részesülhetnek, amelynek összege 2014. szeptemberétől 100.000,- Ft. A felvételt nyert pályázók — jogszabályban rögzített esetek kivételével — nappali tagozatos (posztgraduális) hallgatói jogviszonyba kerülnek függetlenül attól, hogy állami- vagy egyéb ösztöndíjas, illetve költségtérítéses formában vesznek részt a képzésben. 
A költségtérítés a magyar nyelvű képzésben félévente 80.000 Ft és 450.000 Ft között lehet, függ a választott iskolától/programtól, valamint attól, hogy a képzés során milyen mértékben veszik igénybe az SZTE infrastruktúráját (pl., hol végzik a laboratóriumi munkát). A költségtérítés összege is csökkenthető egyéni kérelem alapján annak mértékében, hogy a fizetésére kötelezett doktorandusz hallgató milyen mértékben vesz részt az egyetem oktató- és kutató munkájában. A felvételi eljárás díja 2014-ben 9.000 Ft, amely megegyezik az alapképzésre jelentkezés díjával. Amennyiben több doktori iskolába is benyújt felvételi kérelmet, az azonos karon működök esetén 9.000 Ft, míg különböző karok esetén minden karon külön fizetendő az eljárási díj (júniusban kapnak csekket).
A továbbképzésre a választott Doktori Iskolának megfelelő Kar Dékáni Hivatalaiban ill. Tanulmányi Osztályain kapható (másolható), ill. az egyetem honlapjáról letölthető jelentkezési lapon lehet. A pontosan kitöltött jelentkezési lapokat az azon előírt mellékletekkel együtt 2014. május 15-ig a Szegedi Tudományegyetem Doktori Intézetébe kell elküldeni postai úton (6720 Szeged, Dugonics tér 13.). 
Egyes doktori iskolákba lehetséges (a Matematika- és Számítástudományi Doktori Iskolában kötelező!, míg a Közgazdaságtan, a Fizika, a Környezettudományi és az Informatika Doktori Iskolánál preferált) az elektronikus jelentkezés az ETR-Modulo rendszerén keresztül (a https://modulo.etr.u-szeged.hu/Modulo2/doktorijelentkezes címen érhető el), e lehetőségről a doktori iskolák honlapjain tájékozódhat. Az SZTE hallgatói az ETR-es azonosítójukkal, jelszavukkal tölthetik ki a jelentkezési lapot, külsős pályázók a doktori.jelentkezes@hszi.u-szeged.hu címre küldött e-mail üzenetben kérhetik a kitöltéshez szükséges hozzáférést.
Az elektronikus jelentkezés határideje is 2014. május 15-e.
A jelentkezők június második felében felvételi vizsgát tesznek, amelynek anyagáról, időpontjáról 2014. júniusában kapnak értesítést a választott doktori iskolának megfelelő kartól (a felvételi eljárás díjának befizetésére is ekkor kapnak csekket).
E posztgraduális képzésre a választott iskolának/képzési programnak megfelelő egyetemi (mesterszintű, pld.: MA, MBA, MD, MJr, MPharm, MSc) diplomával rendelkezők, ill. az egyetemek mesterszakjainak, valamint osztatlan képzéseinek utolsó éves hallgatói jelentkezhetnek. 
A pályázatok az akkreditált Doktori Iskolák alább feltüntetett képzési programjaira adhatók be. Bővebb érdemi információ az egyes Doktori Iskolák vezetőitől, a feltüntetett vezető oktatóktól, az Országos Doktori Tanács honlapjáról (www.doktori.hu), illetve a Doktori Intézet igazgatójától (Dr. Klukovits Lajos egyetemi docens, 6720 Szeged, Dugonics tér 13. tel: 62-544-831, 544-076, e-mail:  dokint@rekt.szte.hu vagy klukovits@math.u-szeged.hu) kapható. 
Technikai jellegű információért az iskola szerint illetékes karok Dékáni Hivatalaihoz, illetve Egri Katalinhoz (SZTE Doktori Intézet 544-022, e-mail: Egri.Katalin@rekt.szte.hu) lehet fordulni.

SZTE  ÁLLAM- ÉS JOGTUDOMÁNYI KAR
Tanulmányi Osztály
Tóth Alexandra tanulmányi előadó
alexa@juris.u-szeged.hu 
6701 Szeged, Tisza Lajos krt. 54. Pf. 454
Tel.:(62) 544-190, fax:(62) 544-204

SZTE ÁLTALÁNOS ORVOSTUDOMÁNYI KAR
Dékáni Hivatal
Vad Gabriella főelőadó
vad.gabriella@med.u-szeged.hu 
6720 Szeged, Tisza Lajos krt. 107.
Tel.: (62) 545-008

SZTE BÖLCSÉSZETTUDOMÁNYI KAR
Tanulmányi Osztály
Dr. Kothencz Mihály osztályvezető
kothencz@arts.u-szeged.hu 
6722 Szeged, Egyetem u. 2.
Tel.:(62) 544-364,  fax:(62) 425-843

SZTE GAZDASÁGTUDOMÁNYI KAR
Tudományos és Gazdasági Szolgáltató Iroda
Szakál Péter irodavezető
Peter.Szakal@eco.u-szeged.hu
6722 Szeged, Kálvária sgt. 1.
Tel.: 544-287,  Fax.: (62) 544-499

SZTE GYÓGYSZERÉSZTUDOMÁNYI KAR
Dékáni Hivatal
Nádudvariné Bulik Ágnes főelőadó
nadudvari@pharm.u-szeged.hu 
6720 Szeged, Zrínyi u. 9.
Tel.: (62) 546-126

SZTE TERMÉSZETTUDOMÁNYI ÉS INFORMATIKAI KAR
Tanulmányi Osztály
Battancs Anikó tanulmányi referens
baniko@sci.u-szeged.hu 
6720 Szeged, Aradi vértanúk tere 1. Pf. 428
Tel.:(62) 544-203,  Fax: (62) 544-169